Diari Oficial de la Generalitat Valenciana


Sumari del DOGV 4604, del 08-10-2003 (2003/10355)

ORDE de 23 de setembre de 2003, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/10402


Data del document
:   23-09-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Llombai
    * València
    * Godella
    * centre d'ensenyament
    * ensenyament privat

ORDE de 23 de setembre de 2003, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex. [2003/X10581]
  
Els expedients han sigut iniciats a instància dels representants de la titularitat dels centres docents privats que sol·liciten la modificació de l'autorització en els nivells educatius que s'especifiquen en l'annex.
  
La Direcció General de Centres Docents va declarar, per resolucions individualitzades per a cada centre, l'adequació de les instal·lacions proposades, pel que fa a espais educatius, al que disposa el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris i el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
Cada expedient inclou informe favorable de la Unitat Tècnica de Construccions i l'informe favorable de la Inspecció Educativa, referent a la relació de professors i titulacions respectives, o el compromís d'aportar-la abans de l'inici de les activitats educatives corresponents.
  
Atès que els centres tenen autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització, en els nivells indicats, a cadascun dels centres que s'assenyalen en l'annex, amb les característiques, el nombre d'unitats i capacitat màxima de llocs escolars que s'hi especifiquen
  
DISPOSICIONS ADDICIONALS
  
Primera
  
El centre que no hi ha aportat la relació de professors i les titulacions respectives haurà de fer-ho davant la Direcció Territorial de Cultura, Educació i Esport corresponent, que l'aprovarà una vegada dispose de l'informe previ de la Inspecció Educativa, abans de l'inici de les activitats educatives corresponents, de manera que queda ajornada, fins al seu compliment, la posada en funcionament dels ensenyaments que s'autoritzen.
  
Segona
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 23 de setembre de 2003
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Centre: PAX
  
Titular: Institut Tècnic Professional Pax, SL
  
Adreça: C/ Espinosa, 5
  
Localitat: València
  
Província: València
  
Codi: 88585877
  
Modificació que s'autoritza:
  
Se substituïx una unitat del cicle de Grau Superior de Documentació Sanitària per una del cicle de Grau Mitjà de Cures Auxiliars d'Infermeria i s'autoritza el cicle de Grau Superior de Radioteràpia amb una unitat.
  
El centre queda configurat en la seua totalitat amb la següent composició:
  
- Cicles Formatius de Grau Mitjà:
  
- 1 unitat de Gestió Administrativa, amb 20 llocs escolars.
  
- 2 unitats de Cures Auxiliars d'Infermeria, amb 40 llocs escolars, a impartir en doble torn (un curs de matí i l'altre de vesprada).
  
- 2 unitats de Farmàcia, amb 40 llocs escolars, a impartir en doble torn (un curs de matí i l'altre de vesprada).
  
- Cicles Formatius de Grau Superior:
  
- 2 unitats d'Administració i Finances, amb 40 llocs escolars, a impartir en doble torn (un curs de matí i l'altre de vesprada).
  
- 2 unitats de Dietètica, amb 40 llocs escolars, a impartir en doble torn (un curs de matí i l'altre de vesprada).
  
- 1 unitat d'Informació i Comercialització Turístiques, amb 20 llocs escolars.
  
- 1 unitat d'Allotjament, amb 20 llocs escolars.
  
- 1 unitat d'Agències de Viatge, amb 20 llocs escolars.
  
- 1 unitat de Documentació Sanitària, amb 20 llocs escolars.
  
- 1 unitat d'Integració Social, amb 20 llocs escolars.
  
- 1 unitat de Radioteràpia, amb 20 llocs escolars.
  
Centre: EDETÀNIA
  
Titular: Fundació Agrupació Edetània
  
Adreça: C/ Sacre Cor, 5
  
Localitat: Godella
  
Província: València
  
Codi: 18410418
  
Modificació que s'autoritza:
  
- S'amplia l'autorització per a impartir els Cicles Formatius de Grau Superior d'Educació Infantil, Agències de Viatge i Animació Turística.
  
El centre queda configurat, en la seua totalitat, amb la següent composició:
  
- Cicles Formatius de Grau Superior:
  
- 2 unitats d'Animació d'Activitats Físiques i Esportives, amb 60 llocs escolars.
  
- 2 unitats d'Animació Sociocultural, amb 60 llocs escolars, a impartir en doble torn (un curs de matí i l'altre de vesprada).
  
- 2 unitats d'Interpretació de la Llengua dels Signes, amb 60 llocs escolars, a impartir en doble torn (un curs de matí i l'altre de vesprada).
  
- 2 unitats d'Educació Infantil, amb 60 llocs escolars, a impartir en doble torn (un curs de matí i l'altre de vesprada).
  
- 2 unitats d'Agències de Viatge, amb 60 llocs escolars, a impartir en doble torn (un curs de matí i l'altre de vesprada).
  
- 2 unitats d'Animació Turística, amb 60 llocs escolars.
  
Centre: ESCOLA FAMILIAR AGRÀRIA TORRE'ALÈDUA
  
Titular: Federació d'EFA de la Comunitat Valenciana
  
Adreça: C/ El Teular, s/n
  
Localitat: Llombai
  
Província: València
  
Codi: 01095687
  
Modificació que s'autoritza:
  
- Se substituïx el Cicle Formatiu de Grau Superior d'Educació Infantil pel de Grau Mitjà de Perruqueria.
  
El centre queda configurat, en la seua totalitat, amb la següent composició:
  
- 4 unitats d'Educació Secundària Obligatòria, amb 120 llocs escolars.
  
- Cicles Formatius de Grau Mitjà:
  
· 2 unitats de Perruqueria, amb 56 llocs escolars, a impartir en doble torn (un curs de matí i l'altre de vesprada).